Petrolprys styg weerArgieffoto Die departement van energie het Maandag ŉ styging in die petrolprys aangekondig. Volgens die departement styg die prys van 95- en 93-oktaan-petrol Woensdag met 12 sent per liter. Suid-Afrika se petrolpryse word maandeliks aangepas op grond van plaaslike in internasionale faktore. Die departement het in ŉ verklaring bevestig die prys van diesel met ŉ swaelinhoud van 0,05% daal met een sent per liter en dié van 0,005% met twee sent per liter. Paraffien daal met nege sent per liter en LP-gas daal met vyf sent per kilogram. Volgens die departement is die grootste rede vir die aanpassing in die petrolprys in Mei 2016 die gemiddelde styging in pryse van petroleumprodukte in die internasionale markte (ongeveer 40 sent per liter vir petrol en 20 sent per liter vir diesel). Die verstewiging van die rand teenoor die Amerikaanse dollar tydens die hersieningsperiode het ŉ buffer van ongeveer 25 sent per liter verseker.